tomron87/hebrew-wikipedia-sentences-corpus huggingface dataset:
סַעֲרוֹן צַוְארוֹן או סערון קט (שם מדעי: Pterodroma mollis) הוא עוף ימי קטן מהסוג סערון, המצוי בחצי הכדור הדרומי.
בישראל ישנה תצפית בודדת של האורניתולוג הדורם שיריחי מ-25 במרץ 1997 במפרץ אילת, המהווה בנוסף את התצפית הראשונה למערב הפלארקטי.
סערון לבן-חזה, סערון דזרטש, וסערון מדיירה מצפון האוקיינוס האטלנטי נחשבו בעבר לתת-מינים של מין זה.
שמם העממי באנגלית של הסערונים הוא "יסעורי זבוב-סוס" (בתרגום חופשי מ-"gadfly petrels").
צורת התעופה הזו מונצחת גם בשם השם המדעי של הסוג, Pterodroma, המגיע מיוונית עתיקה מהלחם המילים pteron, "כנף" ו-dromos, "רץ".
שם המין הספציפי mollis מגיע מלטינית ומשמעותו "רך" או "עדין".
סערון צווארון הוא סערון בגודל בינוני, עם אורך גוף של 32–37 ס"מ, מוטת כנפיים של 83–95 ס"מ, ומשקל של 250–380 גרם.
הניצוי שלו אפור כהה ולבן, וכנפיו צרות עם זנב מחודד הבולט בתעופה.
הוא בעל ראש אפור כהה עם ניצוי לבן בולט על הלחיים והגרון.
יש לו כתם לבן על המצח יחד עם כתם עין כהה בולט.
חלקיו התחתונים לבנים ברובם, והופכים לאפור כהה בכנפיים.
המקור שחור ואורכו כ-25–32 מ"מ ובעל כיפוף חד בקצהו.
רגליו ורודות עם צבע שחור בקרומים ובקצות האצבעות.
מסביב לצווארו יש ניצוי כהה המקנה לו את שמו העברי.
שני הזוויגים קולניים ומשמיעים קריאות גונחות וחריקות צווחניות.
הוא מתרבה באיים בחצי הכדור הדרומי, מקנן בין השאר על איים בטריסטן דה קוניה, האי גוף, איי הנסיך אדוארד, איי קרוזה, האי מקווארי ובאיי האנטיפודה של ניו זילנד.
מספרים קטנים מתרבים בנוסף בקבוצת איי מאצוייקר שבדרום טסמניה.
הוא משוטט מחוץ לעונת הקינון, ומגיע למזרח דרום אמריקה צפונה עד לברזיל, אפריקה הדרומית ואוסטרליה.
הוא הזדמן כמשוטט לישראל, נורווגיה וירדן.
הסערון נודד לאורך הים הפתוח, המתקרב ליבשה לעיתים רחוקות בלבד, למעט במושבות הקינון.
הוא ניזון בעיקר מסילוניות אך ילקט גם סרטנים ודגים, הנאספים בעיקר מפני הים.
עונת הקינון מתחילה בספטמבר ומתרחשת במושבות באיים באוקיינוסים.
הוא מקנן במדרונות תלולים עם עשב או שרכים, בדרך כלל לאורך החוף אך גם באזורים פנימיים יותר.
הזוגות בונים את קיניהם במחילות ארוכות.
למין זה טווח תפוצה נרחב ואוכלוסייה גדולה ויציבה.
אוכלוסיית המין העולמית נאמדה בשנת 2004 בלמעלה מ-5,000,000 פרטים.
סַעֲרוֹן אַטְלַנְטִי (שם מדעי: Pterodroma incerta) הוא מין של עוף ים בסוג סערון, אשר תפוצתו מוגבלת לדרום האוקיינוס האטלנטי.
הוא מקנן במושבות עצומות באיי טריסטן דה קונה ובמיוחד באי גוף, ומשוטט בים במרחב שבין ברזיל לנמיביה, כאשר רוב תצפיות הים מתרחשות ממערב לאיי הקינון, ולאורך גבול הלוחות הטקטוניים הסבטרופיים.
בישראל הוא מזדמן נדיר ביותר עם שתי תצפיות בלבד עד היום, ב-1982 וב-1989; שתיהן במפרץ אילת.
שם המין הספציפי incertus מגיע מלטינית ומשמעותו "לא בטוח", "בספק" (בדומה למילה באנגלית uncertain).
השם משמש במינים שמעמדם הטקסונומי הוטל בספק.
זהו סערון בעל מבנה גוף חזק, חסון, ודו-גוני; כולו כהה מלבד החזה והבטן הלבנים.
הכנפיים כהות בעיקרן, עם מעין 'יד' חיוורת מעט יותר בתת-כנף.
הראש יכול להיראות אפור כשהניצוי בלוי.
לסערונים אלו תוחלת חיים של 15 שנים בממוצע.
המין ניזון בעיקר מדיונונים, המהווים 87% מהתזונה שלו לפי כמה מחקרים; כמו-כן הוא ניזון גם מאורוניים כשהם עולים אל פני השטח בלילה, כמו גם מסרטנים ומיני דגים נוספים.
מין זה ידוע בהרגלי הרבייה הליליים שלו.
מושבות הקינון ממוקמות בין 50 ל-300 מטרים מעל פני הים, ממוקמים על צלע הצוקים באי גוף; ובעבר, באיי טריסטן דה קונה אף לגובה של למעלה מ-700 מטרים.
הוא בונה את קינו במחילות שנחפרו בקרקעות כבול בצמחיית שרך-שיחית.
מין זה סווג בעבר כפגיע על ידי IUCN.
עם זאת, מחקר חדש הוכיח את ההשפעה הקשה של טריפה על-ידי עכברים.
כתוצאה מכך, הוחמר מצבו למעמד של מין בסכנת הכחדה בשנת 2008.
כיום הוא מאוים על ידי עכברי בית שהובאו, הטורפים אפרוחים שבקעו לאחרונה.
טריפת עכברים נפוצה במיוחד באי גוף, שם אוכלוסיית העכברים המקומית התפתחה במהירות לכפול מגודלם של עמיתיהם היבשתיים באמצעות תופעה המכונה תסמונת האיים .
בהתחשב בתפוצת הרבייה הקטנה שלה, סופות טרופיות מהוות גם הן איום על האוכלוסייה.
סופות קשות יותר ויותר מאיימות גם על הזמינות של מקורות מזון כגון דיונונים.
באי גוף הוערך כי ישנם כ-1.8 מיליון זוגות מקננים בשנת 2001, מה שמצביע על אוכלוסייה כללית בגודל של כ-5 מיליון פרטים.
גודל האוכלוסייה הוערך מחדש, תוך התחשבות בשיעורי התפוסה של מאורות מתאימות בשנים 2010 ו-2012. אומדן חדש זה מצביע על גודל אוכלוסייה של כ-860,000 זוגות, ונע בין 630,000 ל-1,100,000 זוגות.
מכיוון ששיעורי התפוסה השתנו מדי שנה, ניתן היה להעריך את שטחי הקינון הכוללים של המין רק באופן גס, והונח כי צפיפות המחילות הייתה דומה בכל בית הגידול.
לפיכך יש להתייחס לאומדן זה בזהירות.
החל משנות ה-70, נערכו בטריסטן דה קונה תוכניות ללמוד וללמד על המין הזה ומדוע הוא חשוב למערכת האקולוגית, ונחקרות דרכים נוספות להגן עליו בעתיד.
בהתחשב בכך שאומדן האוכלוסייה הכללית גבוה, הירידה באוכלוסייה נובעת משיעור התמותה של ביצים וצעירים.
האי גוף מהווה שמורת טבע ואתר מורשת עולמית, יש תחנת שדה על האי הזה לתצפית על אוכלוסיית הסערונים האטלנטיים.
מחקרים על העכבר המצוי חשובים למציאת דרכים להפחתת השפעת הטורפים הללו על הסערונים.
ספא גֶלֵרט (בהונגרית: Gellért gyógyfürdő) הוא אחד מאתרי הספא המפורסמים של בודפשט, והמבנה שלו הוא יצירה יוצאת דופן של אר נובו הונגרי.
הספא ממוקם ברובע 11 של בודפשט, בכיכר סנט גלר 1 (1 Szent Gellért tér), באותו הבניין של מלון Danubius Hotel Gellért בצד בודה בגדה הימנית (המערבית) של הדנובה.
אנדראש השני, מלך הונגריה ייסד במקום זה בית חולים ובית מרחץ כבר במאה ה-13. בתקופה הטורקית (הונגריה העות'מאנית) עמד באתר של ספא גלרט של היום בית מרחץ בשם אצ'יק אילידז'ה, שהנוסע אווליה צ'לבי הזכיר ברשימות המסע שלו באופן הבא:
לאחר כיבושה מחדש של העיר בודה מידי העות'מאנים, הספא הפך לרכוש רופא המשפחה של לאופולד הראשון, קיסר האימפריה הרומית הקדושה.
בנו של הרופא, קרל אילמר מוורטנברג, מכר אותו לעיר בודה ב-1718. הספא נקרא אז "שארוש פירדה" - Sáros fürdő (שפירושו בהונגרית: מרחצאות בוציות) בגלל הבוץ העדין שעלה מן המעיין ביחד עם המים החמים ושקע בתחתית הבריכות.
השם הגרמני של ספא גלרט באותה תקופה היה Blocksbad, אשר ניתן לייחס לשמה הגרמני של גבעת גלרט שלמרגלותיה נמצא הספא.
בשנת 1809, הבניין הפשוט, החד-קומתי, דמוי אסם, עבר לבעליות שונות.
במחצית השנייה של המאה ה-19, תושבי בודה ופשט, כמו גם תושבי העיירות והכפרים השכנים, פקדו את מרחצאות שארוש.
בשנת 1894, במהלך בניית גשר פרנץ יוזף (שמו היום גשר החירות), הספא נהרס, ובשנת 1901 החליטה מועצת עיר הבירה להפקיע את מקורו ואת אדמותיו של מרחצאות שארוש.
התוכנית להקמת הספא והמלון הייתה חלק מתפיסת עיר הספא של בודפשט.
המלון וספא גלרט נבנה בשנים 1912–1918 בסגנון אר נובו, גם שבויי מלחמה רוסים עבדו באתר הבנייה בשנה האחרונה של מלחמת העולם הראשונה.
מרחצאות גלרט שהושלמו היה מתקן בקטגוריית היוקרה הראשון של בודפשט, בזמנו הוא נחשב לספא המודרני ביותר באירופה.
באותה תקופה, הספא כלל גם בית חולים בן שלושים מיטות.
הבעלים לשעבר של הספא והמלון ניצלו כל הזדמנות כדי להבטיח שהמוסד יהיה בעל רמה גבוהה של איכות טכנית ואסתטית, הן מבחינת הנוחות והן מבחינת הטיפולים הרפואיים.
בריכות תרמיות משותפות למספר מטופלים מרוהטות בפאר וכן אמבטיות תרמיות בהתאם לצורכי התקופה היו זמינות לציבור, בעוד שניתן היה להשתמש בטיפולי בוץ בחדר משותף או בתאים נפרדים, בתוספת אפשרויות של אמבטיות CO2, מלוחות, או בעלות ריח אורנים נוצצות.
תא המשאף, הפנאומטי והאינפרא אדום, שנחשב כמעט ייחודי בזמן פתיחתו, חיכה גם לאלה שרצו לא רק לרחוץ, אלא גם להחלים ממחלה או לאחר מחלה.
מעבדות רפואיות נפרדות ומחלקת בריאות מאובזרת מהמעלה הראשונה לוו בפיקוח רפואי קבוע.
המטבח המזון של המתקן סופק על ידי מטבח מסעדת גונדל המפורסמת עד 1945, תוך שימת לב מיוחדת כבר אז לשמירה על עקרונות התזונה המודרניים.
ספא בריכת הגלים, שנחשב אז לעניין מסקרן באירופה, נבנה מאוחר יותר, בשנים 1926–1927, באזור הפארק לשעבר של הספא.
בשנת 1934 נוספה בריכת הג'קוזי שהיה ממוקם בשליש מבריכת השחייה ומבודדת ביריעת עופרת, 84 פיות מיוחדות שנשפו אוויר גרמו למים לבעבע.
האוויר נדחס לפיות באמצעות מדחס אוויר שהונע במנוע חשמלי של 14 כוחות סוס, ואורות צבעוניים בין החרירים הציפו את מי הבריכה באור מסתורי.
לפני מלחמת העולם השנייה, לספא גלרט היה קהל לקוחות אקסקלוסיבי: המלכה ההולנדית יוליאנה הראשונה, כמה מהראג'ות מהודו שביקרו באירופה, המשורר ההודי הגדול רבינדרנת טאגור בילו שם את ירח הדבש שלו.
בין המבקרים המפורסמים בספא היו יהודי מנוחין וריצ'רד ניקסון.
הספא נבנה על פי תוכניותיהם של ארתור שבשטין, ארמין הגדוש ואיזידור שטרק שלושה אדריכלים יהודים הונגרים.
מתחם הבניין הוא יצירת אר נובו מאוחרת, כיפותיו בעלות סגנון בארוק.
לכניסה הראשית של הספא ניתן להגיע מ-Kelenhegyi út, משני צידי השער המקושת ניתן לראות קבוצת פסלים של הפסל היהודי יוז'ף רונה, שמסמלים ריפוי.
מהפרוזדור המחופה בפסיפס צבעוני ניתן להגיע לאולם המרכזי בעל האכסדרה, אורכו 74 מטר ורוחבו 11 מטר, ומקורה בגג זכוכית צבעוני.
עשרת החלונות הדקורטיביים של האולם נעשו בבית המלאכה לציור הזכוכית של צייר הזכוכית ואמן הפסיפס היהודי מיקשה רוט על בסיס טיוטות הקרטון של הצייר הכמעט לא מוכר וינצה הנדה (Hende Vice), וכן פרי עבודתו של אמן הויטראז' היהודי אף הוא מנו רוט.
על חלונות הזכוכית ניתן לראות סצנות מיצירתו של המשורר יאנוש אראן "מותו של בודה".
פסל ונוס של אדולף הוסאר הוצב בקצה האולם.
שלושת הפסלים של אולם קבלת הפנים המסמלים שלוש מעונות השנה (אביב, קיץ, סתיו), נוצרו בשנת 1961.
מרחצאות גלרט ניזוקו קשות במלחמת העולם השנייה, ולכן היה צורך להחליף חפצי אמנות רבים.
לאחר השיקום הראשוני החל שלב נוסף וחלונות הגג הסגלגלים בחלקת הנשים עם תוספות עופרת תוכננו ונבנו על ידי גאבור גונזלס ב-1998. חלונות הזכוכית הצבעונית שיוצרו בבית המלאכה-רוט נותרו בחלקת הגברים, אך גם אלה שופצו בסוף שנות התשעים.
השיפוץ המקיף של מרחצאות גלרט התרחש בין ינואר 2007 לאפריל 2008. הריהוט והסגנון המקוריים של הספא נשתמרו, כולל פסיפסי ז'ולנאי (מפעל קרמיקה מפורסם בהונגריה), עמודי שיש, זכוכית ופסלים.
בשנת 2014 פעלו בספא גלרט בסך הכל 12 בריכות.
כולם למעט שניים היו של מים תרמיים.
באולם המרכזי בריכת שחייה בטמפרטורת מים של 26 מעלות צלזיוס.
נהוג שם לשחות בבריכת השחייה במעגלים, והשימוש בכובע רחצה הוא חובה, כמו בכל אתרי הספא בבודפשט.
בחלק הרדוד יותר של הבריכה פועלים כמה וכמה ג'קוזים במרווחים קבועים.
בקשת חצי עגולה בקו של בריכת השחייה ישנה בריכת מים תרמיים ב-36 מעלות צלזיוס.
באגף הימני והשמאלי של הספא במלון גלרט, אזור הנשים והגברים לשעבר של מלון גלרט, ישנן שתי בריכות כל אחת עם מי מרפא, האחת של 36 °C השנייה של 40 °C.
יש אמבטיות אדים נפרדות בשני האזורים התרמיים, כל אחת עם בריכת מים קרים.
אזור הגברים והנשים לשעבר כולל סאונה פינית נפרדת.
המים החמים של סידן - מגנזיום - מימן קרבונט וסולפט -כלורידסולפט, המכילים נתרן, הם בעלי תכולת יוני פלואוריד משמעותית.
לפי הספרות הרפואית המים מומלצים מאוד לכל מי שמתמודד עם מחלות ניווניות של מפרקים, מחלות עמוד השדרה, דלקות פרקים, פציעות והפרעות דיסק, כיווץ כלי דם, הפרעות במחזור הדם או תלונות אסתמטיות או כרוניות של ברונכיטיס.
המרחצאות הוקמו בשנת 1948 בגדה השמאלית של הדנובה בצד הצפוני של גשר ארפאד ובמשך תקופה ארוכה פעלו בשם Szabadság Strandfürdő (מרחצאות חוף החירות).
השם של היום שימש בשפה הנפוצה מזה זמן רב, על שם רחוב דגאי (Dagály), שמתחבר לרחוב נפּפירדה (Népfürdő) שליד הספא.
הספא היה סגור מספטמבר 2016 עד 18 באוגוסט 2018 עקב עבודות שיקום.
פעולת המרחצאות מובטחת על ידי הבאר הארטזית שהתגלתה בשנת 1944, המספקת מים חמים מעומק של 126 מטר, בטמפרטורה של 41.5 מעלות צלזיוס.
ב-1993 הבאר "התהדרה" בתפוקה של 6,200 ליטר מים חמים לדקה.
הירידה בזרימת המים הראשונית פוצתה בכמות המים שהועברה אז מאזור אחר.
המרחצאות סווגו כספא רק מאז 1970, כאשר המים מהמעיין התרמי המזין את ספא סצ'ני הוזרמו אל ספא דגאי.
המים עשירים בסידן ובמגנזיום ביקרבונט, הם מכילים גם גופרית, כלור ונתרן; הספא מומלץ לטיפול בתלונות ראומטיות במפרקים ובמערכת התנועה.
כיום, דגאי הוא אתר הנופש הגדול ביותר על חוף הדנובה בצד פשט (הצד המזרחי של בודפשט).
הוא בנוי לקיבולת של 30–35 אלף אורחים.
הבניינים המקוריים שלו תוכננו על ידי לאיוש דרווש, אך מאז פתיחתו ב-1948, הספא עבר שינויים רבים, אם כי לא כל כך הבניינים שלו.
בריכת המים באורך 50 מטר, המעמיקה בהדרגה מצד לצד, נבנתה ב-1956. הבריכה באורך 25 מטר, שכוסתה בגג אוהל בחורף, הושלמה בשנת 1983, ולאחר הפסקה קצרה, בשנת 2000, נבנו מחדש שתי הבריכות התרמיות הגדולות לפי דרישות התקופה - ונוצרו מהן ארבע בריכות קטנות יותר במקום שתי הגדולות.
כיום יש בין היתר גם בריכת הרפתקאות, בריכת גלים ובריכת הפטריות הישנה.
אטרקציה מיוחדת בחודשי הקיץ הייתה הפארק הגדול של הספא, שעציו, שבעבר היו שופעים, דוללו משמעותית במהלך השיפוץ של 2015-2017. בקטע של טיילת מוסקבה בין המול "דונה ארנה" לבין גשר ארפאד, נבנתה חומה עם מחסום נייד.
עקב ירידת תפוקת המים של באר מי המרפא המקורית (של ספר סצ'ני), כמות המים המופנית מהספא סצ'ני מוחלפת במים מבאר מגדה באי מרגיט.
בריכת שחייה פתוחה 50 מ': פתוחה כל השנה, טמפרטורת מים 24–27 מעלות צלזיוס
בריכת שחייה 25 מ': פתוחה כל השנה, בחורף (1 באוקטובר-30 באפריל) מכוסה באוהל, טמפרטורת מים: 27 מעלות צלזיוס
שלוש בריכות ספא פתוחות פועלות כל השנה, טמפרטורת המים 34–36 מעלות צלזיוס
בריכת למידה פתוחה 20 מ': פעילות עונתית, טמפרטורת מים 31 מעלות צלזיוס
בריכת הרפתקאות פתוחה: פעילות עונתית, טמפרטורת מים 30 מעלות צלזיוס
בריכת חוף פתוחה: פעילות עונתית, טמפרטורת מים 30 מעלות צלזיוס
בריכת גלים פתוחה: פעילות עונתית, טמפרטורת מים 30 מעלות צלזיוס
בריכת ילדים פתוחה: פעילות עונתית, טמפרטורת מים 28 מעלות צלזיוס
מזרקת שתיית מי מרפא באזור הספא: פועלת כל השנה, טמפרטורת מים 40 מעלות צלזיוס
מזרקת שתיית מי מרפא של בקה מחוץ לאזור הספא: פתוחה כל השנה, טמפרטורת מים 40 מעלות צלזיוס
כמות המינרלים המומסים בליטר אחד של מים רפואיים במיליגרם:
סך המינרלים המומסים: 1047.58 מיליגרם/ליטר
סערת המלחמה: היסטוריה חדשה של מלחמת העולם השנייה הוא ספר עיון מאת ההיסטוריון והעיתונאי הבריטי אנדרו רוברטס.
הספר עוסק בגורמים ההיסטוריים המרכזיים למלחמת העולם השנייה, לרבות עלייתו של אדולף היטלר לשלטון וארגון המשטר הנאצי, וכן שורה של שגיאות גורליות שביצע המשטר הדיקטטורי.
לדעת רוברטס, הכשלים הפנימיים של מעצמות הציר סייעו למאמץ הכביר להביא לתבוסתן, תבוסה שבעיניו – על אף שפיכות הדמים הנוראה שגבתה המלחמה – מהווה ניצחון מוסרי של דמוקרטיה אידיאליסטית על פני שלטון סמכותני.
הספר זכה לשבחים ממספר כלי תקשורת, ביניהם האקונומיסט, The Daily Beast, האובזרבר, הניו יורק טיימס, הגארדיאן, וול סטריט ג'ורנל, האינדפנדנט, וכן רבים אחרים.
בנוסף, הוענק לו פרס "ספר השנה של הצבא הבריטי" לשנת 2010. מבחינה מסחרית, הספר הגיע למקום השני ברשימת רבי-המכר של סאנדיי טיימס.
אף על פי שהביוגרפיות המאוחרות יותר של רוברטס, אודות נפוליאון בונפרטה ווינסטון צ'רצ'יל, זכו אף הן לתשומת לב רבה, נחשב "סערת המלחמה" בעיני רבים ליצירתו הבולטת ביותר.
רוברטס טוען כי אותו עיקרון פנימי שהניע את המפלגה הנאצית ליזום את המלחמה גם טמן בחובו את זרעי חורבנה.
המשטר הנאצי הפך שבוי של האידאולוגיה שלו עצמו, ובשל כך נכשל כישלון חרוץ בהשגת מטרות שייתכן והיו בהישג ידו.
שני השליטים הדיקטטוריים, היטלר וסטלין, חלקו תכונות פסיכולוגיות של אכזריות קיצונית, וכתוצאה מתפיסותיהם הרודניות הקריבו אלפי חיי אדם לשווא.
ואולם, התבוסה הסופית של מעצמות הציר נתפסת בעיני רוברטס כניצחון מוסרי של פלורליזם דמוקרטי עקרוני על פני אכזריות רודנית – ניצחון שסלל את הדרך לעתיד טוב יותר.
רוברטס מנתח את תחילת המלחמה וטוען כי בתחילה נהנתה גרמניה הנאצית מיתרונות משמעותיים בכוח הצבאי והכלכלי שלה.
לטעמו, אילו אדם אחר היה מופקד על האסטרטגיה הצבאית הגרמנית – ולא היטלר – ייתכן שגרמניה הייתה נמנעת מהפלישה הישירה והיקרה לברית המועצות (מבצע ברברוסה), ובמקום זאת הייתה פועלת להשתלטות על אגן הים התיכון וניתוק אזורי המזרח התיכון שבשליטת בריטניה.
מסלול זה, טוען רוברטס, היה יכול להעניק להיטלר ניצחונות קלים יחסית ולעצב את תוצאות המלחמה באופן שונה.
עוד טוען רוברטס כי שליטתו של סטלין בצבא האדום הייתה קטסטרופלית.
האובססיה של סטלין להוציא להורג את אנשיו מסיבות אידאולוגיות עלתה לו בעשרות אלפי חיילים.
בקרב סטלינגרד לבדו, על פי רוברטס, הרגו הסובייטים שתי דיוויזיות שלמות של לוחמים מבין כוחותיהם.
תצלום מפורסם בספר מתעד את היטלר בעת הכרזתו על מלחמה נגד ארצות הברית, ב־11 בדצמבר 1941 – פעולה שרוברטס רואה בה טעות אסטרטגית הרת אסון.
לדבריו, גרמניה לא הייתה מחויבת להכרזה זו, וכאשר עשתה כן, פתחה את עצמה לעימות מול המכונה התעשייתית האמריקאית – דבר שלא הייתה מסוגלת לעמוד בו.
בסיכומו של דבר, לדעת רוברטס, המלחמה הוכרעה בשל שגיאות שיטתיות, אשליות מסוכנות, ותחושת ביטחון מופרזת – תוצרים בלתי-נמנעים של הדיקטטורה הפשיסטית.
העיתונאי רוברט סרוויס, שכתב סקירה בהאובזרבר, ציין:"הדמות המרכזית בעלילה, כצפוי, היא היטלר.
לדעת רוברטס, הוא היה עשוי לנצח במלחמה אילו נמנע מהפיכתה לעימות עולמי.
היטלר החמיץ את ההזדמנות להכריע את ברית המועצות בשלב מוקדם וגרר את ארצות הברית למלחמה.
ייתכן שניצחונו היה אפשרי לו היה שומר את הסכסוך בגבולות 'מלחמה אירופית ראשונה'; ההימור להפכה לעולמית – נכשל."
הספר זכה לשבחי מבקרים רבים בניהם הניו-יורק טיימס, הגארדיאן, האקונומיסט ועוד.
ב-The Daily Beast, ההיסטוריון מייקל קורדה כתב כי הוא "נכתב בצורה מופתית" ושבח את עומק המחקר של רוברטס.
בוול סטריט ג'ורנל, ההיסטוריון ג'ונתן וו.
ג'ורדן כתב כי רוברטס "שוזר טרגדיה אנושית לסיפור מרתק."
האובזרבר פרסם סקירה תומכת מאת רוברט סרוויס, שתיאר את הספר כ"תוספת נוצצת" לספרות שכבר קיימת בנושא המלחמה.
לדעתו, רוברטס מצליח להעניק שיפוטים רעננים על הפוליטיקאים והמצביאים בשפה חיה ותוססת, והוקיעתו את רצח המוני היהודים היא "מאופקת ומרגשת כאחד."
סְפָּאמאָלוֹט הוא מחזמר קומי המבוסס על הסרט "מונטי פייתון והגביע הקדוש" משנת 1975. כמו הסרט, זוהי פרודיה על אגדות המלך ארתור.
למרות זאת, המחזמר שונה מהסרט בדרכים רבות, במיוחד עקב העובדה שהוא מכיל פרודיות רבות גם על ברודוויי.
אריק איידל, חבר בחבורת מונטי פייתון, כתב את מילות השיר ואת העלילה, וג'ון דו פרז כתב את רוב המוזיקה.
איידל הסביר את הרעיון מאחורי שם המחזמר בהודעה לעיתונות, שפורסמה בפברואר 2004:
"אהבתי את הכותרת ספאמאלוט מאוד.
בחנו את טיב הכותרת מול הקהל שלנו בסיבוב ההופעות האחרון בארצות הברית, ונראה שהם אהבו אותו בדיוק כפי שאהבתי אותו בעצמי.
בסופו של דבר, הם אלו שישלמו את מחירי ברודוויי כדי לצפות במופע.
הכותרת נלקחת משורה בסרט שאומרת: "אנו אוכלים חזיר, ריבה והרבה ספאם"
ההפקה המקורית בברודוויי, בשנת 2005, אשר בוימה על ידי מייק ניקולס, הייתה מועמדת ל-14 פרסי טוני וזכתה ב-3, כולל פרס טוני למחזמר הטוב ביותר של עונת 2004–2005. במהלך ההפקה הראשונית, הועלו למעלה מ־1,500 הופעות, ולמעלה מ־2 מיליון איש צפו במופע.
ההכנסות הסתכמו בלמעלה מ־175 מיליון דולרים אמריקאיים.
פרסתאריךקטגוריהמועמד/יםתוצאהמקורהפקת ברודוויי – 2023פרס טוני16 ביוני 2024ההופעה הטובה ביותר של שחקנית משנה במחזמרלסלי רודריגז קריצר
ספארי , הוא דפדפן אינטרנט מתוצרת אפל.
ספארי זמין כחלק ממערכת ההפעלה OS X, הגרסה העדכנית של מערכת ההפעלה MacOS של מחשבי מקינטוש; ספארי כלול כדפדפן ברירת המחדל ב-OS X 10.3.
הדפדפן הוצג ב-7 בינואר 2003, עבור מחשבי מקינטוש, והחליף את אינטרנט אקספלורר, שהיה עד אז הדפדפן עמו הגיעו מחשבים אלו.
מאז שהוצג האייפון ב-2007, הספארי הוא דפדפן המובנה בו.
נתח השוק העולמי של ספארי נכון לדצמבר 2020 הוא כ-17.5%, כאשר במחשבים שולחניים נתח השוק הוא כ-9%, במכשירים ניידים כ-23%, ובמחשבי טאבלט כ-56%.
בדומה לדפדפנים אחרים, ספארי מאפשר גלישה באמצעות לשוניות (טאבים) ו"סימניות" (Bookmark).
בדפדפן משולבים גם מנוע חיפוש של גוגל, אפשרות לגלישה באמצעות המקלדת, תמיכה בעדכוני RSS, צפייה בקובצי PDF ללא יציאה מהתוכנה וכן חוסם חלונות קופצים ("פופ אפס", popups).
עד לשנת 1997, נמכרו מחשבי מקינטוש עם דפדפני נטסקייפ נביגטור.
גרסת הדפדפן אינטרנט אקספלורר של מיקרוסופט שהותאמה למחשבי מקינטוש החליפה בהמשך את הנטסקייפ כדפדפן ברירת המחדל, במסגרת הסכם חמש השנים בין אפל למיקרוסופט.
זו האחרונה הוציאה חמש גרסאות עיקריות של האינטרנט אקספלורר שהותאמו למקינטוש, כשהאחרונה יצאה ב-11 ביולי 2003.
ב-7 בינואר 2003, מנכ"ל אפל, סטיב ג'ובס, הודיע כי אפל מפתחת דפדפן משלה, שייקרא ספארי (Safari).
מאז יציאת מערכת ההפעלה OS X v10.4 ב-29 באפריל 2005, ספארי הוא הדפדפן היחיד שמותקן עם מערכות ההפעלה של מחשבי מקינטוש.
ספארי משתמש בטכנולוגיית WebKit של אפל עבור הרצת דפי אינטרנט עם JavaScript.
חלק מהשיפורים שאפל הכניסה לקוד המקור של KHTML מוזגו חזרה לתוך פרויקט Konqueror.
ב-5 ביוני 2005, בעקבות ביקורת של מפתחי KHTML בנוגע לחוסר יכולת גישה לרשימת השינויים, העבירה אפל את הפיתוח ואת המעקב אחרי תקלות ל-OpenDarwin.org.
ה-WebKit עצמו יצא כקוד פתוח.
אבל חלקי קוד המקור בדפדפן שלא קשורים להרצה, כמו החלק של ממשק המשתמש, נשאר מסחרי.
גרסה 2.0 של דפדפן הספארי יצאה ב-29 באפריל 2005, וכללה תמיכה מובנית ב-פורמט הקובץ RSS וקורא ATOM.
שיפורים אחרים כוללים אפשרות דפדוף פרטי (מצב בו הדפדפן לא שומר את היסטוריית הגלישה של המשתמש); היכולת לארכיב דואר אלקטרוני ודפי אינטרנט; והיכולת לחיפוש בין הלשוניות (טאבים) השונים.
בחודש אפריל 2005, ערך דייב הייאט, חבר בצוות הפיתוח של ספארי באפל, בדפדפן מספר תיקוני באגים, כדי שיעבור את מבחן Acid2, מבחן וירטואלי לדפדפני אינטרנט.
ב-27 באפריל 2005 עברה הגרסה המתוקנת שלו את המבחן.
בתחילה גרסה מתוקנת זו לא הייתה זמינה לכל המשתמשים, אולם ב-31 באוקטובר 2005 הוציאה אפל את גרסה 2.0.2 של ספארי, שכללה את השינויים שערך הייאט.
ב-9 בינואר 2007 הכריז סטיב ג'ובס על ה-אייפון, שמשתמש בגרסה של ספארי שידועה בכינוייה MobileSafari.
ב-2011 הופיע סקר שבו נכתב שספארי הוא הדפדפן העשירי ברשימה עם 1.07% מסך השוק.
ספארי נכתב במקור עבור מערכת ההפעלה macOS, אולם החל מגרסה 3.0 קיימת גם גרסה שלו למערכת ההפעלה Windows.
בשנת 2007, בכנס המפתחים הבינלאומי של אפל (WWDC), הציג ג'ובס את ספארי 3 ל-Microsoft Windows XP ול-Windows Vista.
בהכרזה, הוא הציג בוחן ביצועים שבוסס על מערכת מבחן לדפדנים iBench וטען שספארי היה הדפדפן המהיר ביותר באותה תקופה.
בבדיקה חיצונית על גבי פלטפורמת Windows נבדקה מהירות טעינת דפי HTTP, וספארי היה הדפדפן המהיר ביותר גם ב־Windows, בטעינת מידע מהאינטרנט.
בטעינת מידע מזיכרון מטמון (cache) היה הספארי איטי מאינטרנט אקספלורר 7 ו-פיירפוקס.
ב-22 ביוני 2007 הוציאה אפל את גרסה 3.0.2, שבה נפתרו מספר באגים ובעיות בביצועים ובבטיחות.
גרסה 3.1 ל-Windows הוצעה בהורדה חינמית מאתר אפל ב-18 במרץ 2008. ביוני 2008, אפל הוציאה את גרסה 3.1.2, שפתרה פגיעות בטיחותית בגלישה באתרי אינטרנט, שכופים הורדה של קבצים מזיקים אל המחשב.
ב-2 ביוני 2008 צוות פיתוח ה-WebKit הכריזה על מפרש JavaScript בשם "SquirrelFish", שמשפר משמעותית את מהירות פיענוח סקריפט בספארי.
מפרש זה הוא אחת מהתכונות החדשות בספארי 4, שיצא למפתחים ב-11 ביוני 2008. גרסת בטא ציבורית לספארי 4 יצאה ב-24 בפברואר 2009. בגרסה 4 נוספו לספארי תכונות נוספות רבות: "Top Sites", תצוגה תלת־ממדית לדפים הנצפים ביותר של המשתמש, בדומה ל-"Speed Dial" בדפדפן האינטרנט אופרה.
Cover Flow, תכונה שמשמשת ב-macOS, הוכנסה גם לספארי.
בגרסת הבטא, לשוניות הגלישה (טאבים) הופיעו בסרגל הכותרת, בדומה למיקומן בגוגל כרום, אך בגרסה הסופית הן הוחזרו למיקומן המסורתי, מתחת לסרגל הסימניות (Bookmarks Bar).
בגרסה ל-Windows, אימצה אפל את המראה ה"מולד" של מערכת ההפעלה - לעומת מראה Mac OS בגרסאות הקודמות.
נכון לעכשיו, ספארי 4 הוא הדפדפן היחיד שעבר את מבחן Acid3, אף על פי שיציאת הדפדפן הוקדם רק במעט על ידי יציאת המבחן.
ביוני 2010 הוציאה אפל את ספארי 5, גרסה חדשה לדפדפן בה נוסף לו Safari Reader, שמאפשר לקרוא כתבות באינטרנט ללא הפרעות, ביצועים מהירים ב-30% מבגרסה הקודמת, ואפשרויות בחירה במנוע החיפוש (Google, Yahoo!
בגרסה החדשה נוספו כלים שונים למפתחי האתרים, וטכנולוגיות HTML5 חדשות.
בספארי 5 נוספה האפשרות ליצור Safari Extensions (תוספות) לשיפור חוויית הגלישה.
גרסתו האחרונה של דפדפן הספארי ל-Windows היא גרסה 5. בעוד ל-mac ים למיניהם שוחררו גרסאות חדשות יותר.
שינויים גרסת Webcore גרסת מערכת ההפעלה תאריך יציאה גרסת ספארי גרסת בטא חופשית.
אפשרות דפדוף בטאבים, השלמה אוטומטית של סיסמאות וטפסים, אפשרות אתחול הדפדפן (הסרת עוגיות ומטמון), תמיכה משופרת בסטנדרטים של אתרי אינטרנט.
גרסה זו הייתה דפדפן ברירת המחדל של מערכת ההפעלה macOS.
לשוניות (טאבים) מהירות יותר, תמיכה ב-ISync, תמיכה בכל שפות ה-macOS, יותר סקריפטים של אפל (AppleScripts) שמאפשרים שליטה בדפדפן, תמיכה משופרת בסטנדרטים של אתרי אינטרנט.
מהירות משופרת, תמיכה משופרת בסטנדרטים של אתרי האינטרנט, תמיכה משופרת ב-CSS.
תיאום משופר עם אתרי אינטרנט ומהירות גלישה גבוהה יותר.
כולל תמיכה בפורמט הקובץ RSS ובקורא ATOM, וכן קורא PDF.
אפשרות דפדוף פרטי ושמירת אתרי אינטרנט בארכיון.
כולל את האפשרות לסדר את הלשוניות על ידי גרירתן, שיפור התמיכה בסטנדרטים של האינטרנט, היכולת לצפות בתמונות SVG,איטגרציה של הדפדפן עם Dashboard.
525.21 10.4 ומעלה 30 באוקטובר 2008 3.1.2 נוספה תכונה שמאפשרת חשיפת "פישינג", תמיכה ב־EV ושיפורים שונים בתחום בטיחות הגלישה.
שמירת אתר אינטרנט, וגלישה בו, ללא צורך בחיבור לאינטרנט.
Cover Flow במועדפים ובהיסטוריה + חיפוש בדפי ההיסטוריה, חלון "Top Sites" המציג תצוגות מקדימות המקשרות לאתרים שקיבלו מספר כניסות גבוה דרך הדפדפן 526.11.2 10.4 ומעלה, תתואם לגרסה 10.6 8 ביוני 2009 4.0 שיפור התיאום עם iPhoto 09', תיקוני בטיחות וייצוב מפרש הג'אווה.
תיקוני בטיחות, עבודה עם Yahoo!
אפשרויות גרסת Webcore מערכת ההפעלה תאריך יציאה גרסת ספארי אפשרות לשמור קישורים לאתר אינטרנט על מסך הבית.
419.3 iPhone OS 1.1.5 18 ביולי 2008 3.0 אפשרות לשמור תמונות אל יישום המערכת photos, וחלק מדפי האינטרנט יכולים להופיע על מסך מלא.
525.20 iPhone OS 2.0.2 4 באוגוסט 2008 3.1.1 סרגל החיפוש של גוגל ויאהו והשדה המיועד לכתובות עוצבו מחדש.
525.20 iPhone OS 2.2 21 בנובמבר 2008 3.2 גזירה, העתקה והדבקה, מילוי שדות אוטומטי, כולל סיסמאות (AutoFill), אנטי-פישינג, פיענוח JavaScript מהיר יותר, עברית.
ספארי הוא מסע תיירותי בעל מאפיינים הרפתקניים לשם צפייה בנופי טבע ובחיות בר בסביבתן הטבעית, ולמען חוויית השהייה בשטחי פרא.
במקור, ספארי פירושו "מסע" בסוואהילי (Safari), ואת שורשיו האטימולוגיים ניתן למצוא בשורש הערבי "ס.פ.ר" (سفر) שהוראתו זהה.
מקור המושג ספארי, במשמעותו התיירותית המוכרת כיום, הוא באפריקה הקולוניאלית של סוף המאה ה-19 ותחילת המאה ה-20, שבה נהגו הקולוניאלים האירופיים לצאת למסעות חוויה וציד בשטחים הפתוחים עתירי חיות הבר, בליווי מדריך מקומי.
סביב סיורי הספארי הקולוניאליים התפתחה תעשייה של ביגוד ואיבזור ייעודיים, שנועדו להקל על האירופאי את ההתמודדות עם תנאי השטח והאקלים של אפריקה ועם צורכי השהייה בטבע.
ביגוד הספארי, על פי רוב, קל משקל, נוח, רחב ואוורירי ובצבעי חאקי בהיר.
גם כיום מקובלים סיורי ספארי בשטחי שמורות הטבע וחיות הבר של אפריקה, אך את כלי הנשק והציד מחליפות מצלמות.
מאפריקה הועתק למקומות רבים בעולם המושג של סיור ספארי לכדי ענף תיירותי רווח ופופולרי, המציע בארצות רבות סיורי שטח בדרכים לא סלולות של מדבריות, הרים, שמורות טבע ופארקים לאומיים, תוך שימוש ברכבי שטח ייעודיים לנושא.
בישראל מוצעים סיורי "ספארי ג'יפים", בעיקר באזורים המדבריים של הנגב, הערבה ומדבר יהודה, ולעיתים גם בגליל וברמת הגולן.
במקומות שונים ברחבי העולם הוקמו פארקי ספארי, שהם מיניאטורה של שמורת חיות בר אפריקנית.
פארק ספארי מהווה מעין גן חיות מוגדל עם מינימום כלובים וגדרות, ובו ניתן לסייר ברכב בין חיות הבר בסביבה המדמה ככל הניתן את סביבתן הטבעית.
טיולי ספארי כיום הם מאטרקציות התיירות הפופולריות ביותר באפריקה שמדרום לסהרה, ועבור מטיילים רבים באפריקה טיול ספארי הוא גולת הכותרת של הטיול ליבשת.
טיול ספארי הוא מסע תיירותי בעל מאפיינים הרפתקניים לשם צפייה בנופי טבע ובחיות בר בסביבתן הטבעית, ולמען חוויית השהייה בשטחי פרא.
מרבית טיולי הספארי מתקיימים באזורי הסוואנה.
ישנם גם טיולי ספארי שונים המתקיימים ביערות/ג'ונגלים.
במרבית המדינות ביבשת ישנו לפחות פארק לאומי אחד בו מטיילים יכולים לערוך טיול ספארי.
במהלך התקופה הקולוניאלית האטרקציה העיקרית של הספארי הייתה בדרך כלל ציד חיות, אך כיום מרבית המטיילים רק צופים ומצלמים את החיות בסביבתן הטבעית.
חלק מטיולי הספארי מתקיימים באמצעות נסיעה במיניבוסים או ג'יפים במהלך יום שלם בלבד, ואחרים נמשכים לאורך שבוע שלם בעוד שהמשתתפים לנים בלילות בבקתה פרטית סמוכה.
בדרך כלל במסגרת הטיול המשתתפים נוסעים ברחבי הסוואנה בעודם מחפשים לראות מגוון עצום של בעלי חיים, וביניהם את אלו הנחשבים כחמשת הגדולים - פילים, אריות, נמרים, קרנפים ותאו.
מרבית טיולי הספארי מהסוג הזה מתקיימים בעיקר באזור אפריקה הדרומית ובאזור מזרח אפריקה.
במרבית הפארקים כיום יש תקנות מחמירות הנוגעות לפעילות המבקרים במהלך הביקור, והמבקרים נדרשים לשלם דמי כניסה וקמפינג.
פני השטח ובעלי החיים בפארקים משתנים מפארק לפארק ברחבי היבשת.
פארקים בולטים במיוחד לטיולי ספארי כוללים בין היתר את הפארק הלאומי קרוגר בדרום אפריקה, אזור השימור נגורונגורו בטנזניה, דלתת האוקבנגו בבוטסואנה, הפארק הלאומי טסבו בקניה והפארק הלאומי ניירובי בקניה.
שלושת סוגי טיולי הספארי הפופולריים ביותר כיום הם - טיול ספארי באמצעות כלי רכב, טיול ספארי במסגרת הליכה רגלית, וטיול ספארי נייד.
באזורים מסוימים באפריקה מתקיימים גם טיולי ספארי באמצעות סירות/קיאקים או באמצעות רכיבה על סוסים או פילים.
ישנם גם חברות מסוימות המציעות טיולי ספארי מעל לפארקים באמצעות כדור פורח או מטוסים קלים.
טיולי ספארי באמצעות כלי רכב הם ללא ספק סוג טיולי הספארי הפופולריים ביותר ולעיתים גם הטוב ביותר עבור מרבית המטיילים שחווים לראשונה בחייהם טיול ספארי, וזאת משום שטיול ספארי בכלי רכב קל יותר, לעיתים רבות זול יותר, ובדרך כלל מאפשר למטיילים לראות יותר חיות בר.
טיול ספארי בכלי רכב בדרך כלל נמשכים יום אחד בלבד, אך ישנם גם טיולי ספארי מהסוג הזה שנמשכים מספר ימים וכוללים לינה באוהל או באכסניה בתוך הפארק.
טיולי ספארי באמצעות כלי רכב בעלות נמוכה לעיתים רבות מבוצעים בקבוצות גדולות באמצעות מיניבוסים פתוחים ללא חלונות מאובטחים.
ספארי בעלות גבוהה בדרך כלל מבוצע ברכב 4x4 עם קומץ מטיילים נוספים בלבד, בעוד שהלינה מתקיימים באכסניה סמוכה עם בריכת שחייה, וספא.
טיולי ספארי במסגרת הליכה רגלית מבוצעים בהליכה שנמשכת מספר שעות או לעיתים אף מספר ימים.
טיולי ספארי מהסוג הזה לא יאפשרו לכם לראות חיות רבות ככל הניתן כפי שתוכלו לעשות אם תיקחו חלק בטיול ספארי באמצעות כלי רכב, אף על פי כן, הם מאפשרים למטיילים לעמוד קרוב יותר אל בעלי חיים מסוימים.
טיולי הספארי הבסיסיים ביותר עולים לכל הפחות 70 דולרים ליום, בעוד שחלק מן הפארקים המתוירים ביותר עשויים לעלות בסביבות 100–150 דולרים ליום.
טיולי הספארי היקרים ביותר יכולים בקלות גם לעלות בסביבות אלף דולרים ליום.
אם המחיר של טיול ספארי מסוים נראה טוב מדיי מכדי להיות אמיתי, בדרך כלל הסיבה לכך היא שיגבו ממכם עמלות נסתרות, ו/או שהחברה המארגנת פועלת ללא רישיון, ו/או שכלי הרכב והציוד של החברה המארגנת ישנים או במצב גרוע, ו/או משך הטיול קצר יחסית, וכו'.
משום כך, מומלץ לוודא היטב מבעוד מועד מה כל חברת טיולי ספארי מספקת תמורת העלות שהם גובים ממכם, לבדוק ביקורות על אותה החברה באינטרנט, ולוודא, לפני שתשלמו ותצאו לטיול, שתקבלו מהחברה המארגנת הסכם ובו כתוב מה יספקו לכם תמורת התשלום.
בפארקים מסוימים מאפשרים למטייל לשכור כלי רכב ולנסוע בפארק ללא ליווי או מטיילים אחרים, אך הדבר איננו מומלץ למטיילים שחווים טיול ספארי לראשונה בחייהם.
בעלי חיים שאפשר לראות בספארי
בישראל, ניתן למצוא ספארי בפארקים חי בר יטבתה, חוות האנטילופות בערבה והספארי ברמת גן אלא שחי בר יטבתה מתמקד במסלול ספארי בנוף הנגב; רוב בעלי החיים בחי בר יטבתה נמצאים בנגב (למעט ערודים או ראמי סהרה).
החי בר יטבתה גדול מהספארי פי 12 אך מציע מגוון מועט יותר של מינים וגם מינים שאין בספארי (לדוגמה הפרא, צבי השיטים או צבי הנגב).
חוות האנטילופות בערבה היא הקטנה מהשלושה מבחינת שטח אך מציעה מספר מיני אנטילופות גדול יותר משניהם, וגם חיות קטנות כמו ארנבים.
הספארי ברמת גן לעומתם, מתמקד במסלול ספארי בנוף של הסוואנה האפריקאית; כל בעלי החיים בשטח הפתוח של הספארי הם בעלי חיים שמוצאם מאפריקה (חוץ מהראם הלבן שהוא היחיד בשטח הפתוח שנמצא בטבע בישראל).
ספאניש הארבור קי הוא אחד מאיי הקיז הדרומיים במדינת פלורידה שבארצות הברית.
האי ממוקם בין סמן מיל 35 ו-36 של דרך US1 החוצה את האי, בין ביאה הונדה קי לוסט סאמרלנד קי ("קי ארץ הקיץ המערבי".
במקום בו נמצא היום האי, ניצבו בעבור שני איים נפרדים - האיים נקראו "מידל סאמרלנד קי" (קי ארץ הקיץ האמצעי), ו"איסט סאמרלנד קי" (קי ארץ הקיץ המזרחי).
שני האיים אוחדו (על ידי מילוי התעלה הצרה שביניהם) בעת בניית מסילת הרכבת שמעל הים של הנרי פלאגלר, ומכונים כיום יחד "ספאניש הארבור קי" שמשמעו "קי הנמל הספרדי".
באי התגלו תילי קבורה אינדיאניים ושרידי מבנה של השבטים האינדיאנים שחיי בקיז לפני ההתיישבות האירופית.
באי ממוקמים כיום שני מחנות צופים, וכן בחודשי הקיץ נערך באי מדי שנה מפגש אסטרונומים חובבים.
האי ניזוק בסופות הוריקן בשנת 2004 ושנית בשנת 2005, סופות שגרמו לנפילתם של מרבית העצים בצידו המזרחי של האי
XIII היה מטוס קרב דו כנפי, חד מנועי, תוצרת צרפת בתקופת מלחמת העולם הראשונה.
הספאד היה ממטוסי הקרב הטובים במלחמת העולם הראשונה.
נבנו מהדגם הזה 8,472 מטוסים.
המטוס היה בשימוש בחילות האוויר במדינות הבאות: ארגנטינה, בלגיה, ברזיל, צ'כוסלובקיה, צרפת, יוון, איטליה, יפן, פולין, האימפריה הרוסית, סיאם, ספרד, טורקיה, ארצות הברית ואורוגוואי.
מטוסי הדגם הקודם S.VII היו בשרות מספטמבר 1916 אבל בתחילת 1917 הכניס חיל האוויר הגרמני לשימוש מטוס בעל ביצועים עדיפים והתעורר הצורך במטוס משופר.
מטוס הספאד תוכנן על ידי Louis Béchereau.
XII שלא זכה להצלחה ולאחר מכן הדגם המוצלח S.
במטוס היו שיפורים אווירודינמיים, שטח הכנפיים והגה הכוון הוגדלו.
הותקן מנוע חדש גדול יותר ומכונת ירייה משופרת.
השיפורים הביאו לביצועי טיסה וליכולת קרב משופרים.
הספאד היה מטוס הקרב המהיר בזמנו הן ביחס למטוס הבריטי Sopwith Camel והן ביחס למתחרה הגרמני Fokker D.VII.
הספאד התפרסם כמטוס חזק בעל יכולת לבצע צלילה מהירה.
יכולת התמרון של המטוס במהירות נמוכה הייתה פחות טובה משל המתחרים.
הקושי בשיוט והזדקרות חדה במהירות נמוכה גרמו קשיי נחיתה לטייסים לא מנוסים.
הטיסה הראשונה התבצעה ב-4 באפריל 1917 ולאחר חודש החלה ההספקה שלו לצבא צרפת.
חילות אוויר נוספים ממדינות ההסכמה אימצו את המטוס כמטוס הקרב שלהן.
חיל האוויר של ארצות הברית רכש 893 מטוסים מדגם זה וכמחציתם היו בשימוש גם בשנת 1920. את המטוסים הטיסו טייסי קרב מפורסמים מצרפת, איטליה וארצות הברית.
שטח כנף: 21.1 מטר מרובע
משקל מרבי בהמראה: 845 קילוגרם
מנוע: 8 בוכנות צורת וי, Hispano-Suiza 8Be, הספק: 220 כוחות סוס
מהירות טיסה מרבית: 218 קמ"ש
קצב התרוממות: 2 מטר בשנייה
2 מכונות ירייה ויקרס (Vickers machine guns), תחמושת בקוטר 7.7 מ"מ
ספאו (בהולנדית: Spui) הוא שמה של כיכר במרכז אמסטרדם שבהולנד.
עד שנת 1420 היה אזור ספאו אגם שהיווה את הקצה הדרומי של העיר.
בשנה זו הורחבה העיר עת נחפרה תעלת סינגל כחפיר המקיף את העיר.
אגם ספאו מולא בשנת 1882 והפך לכיכר.
בשנת 1996 שופצה הכיכר והפכה בעיקרה למדרחוב.
בכיכר נערך מדי יום שישי יריד ספרים, וסביבה חנויות ספרים רבות.
מדי יום ראשון נערך בשוק יריד אמנים.
במרכז הכיכר ניצב הפסל "היקר הקטן" (בהולנדית: Het Lieverdje) המסמל את ילדי העיר אמסטרדם.
כמו כן בסמוך לכיכר נמצאת חצר הבחיינהוף מימי הביניים וכן ממוקם בכיכר המאחדנהאוס (Maagdenhuis) - בניין הנהלת אוניברסיטת אמסטרדם.
מעברה השני של תעלת סינגל ניצבת הכנסייה הלותרנית הישנה, שנבנתה בין השנים 1632–1633.
ספארי הקילימנג'ארו הוא מתקן שעשועים בארץ "אפריקה" בממלכת החיות של דיסני שנמצא במתחם דיסניוורלד באורלנדו, פלורידה.
במתקן זה נוסעים קבוצה של כ-15 אנשים בג'יפ הנוסע על מסילת ברזל.
לג'יפ יש לכאורה נהג, שהוא בעצם שחקן מעובדי דיסני, שמדמה נהיגה בג'יפ.
הג'יפ עובר במתחם דמוי ספארי באפריקה, כשבדרך ניתן לצפות בחיות אמיתיות.
הנהג בשלב מסוים, מוציא "רובה" ו"יורה" כביכול בחיה שמאיימת לטרוף את נוסעי הג'יפ.
הג'יפ עובר דרך נהר ודרך בוץ, ונותן לנוסעים בו חוויה של נסיעה בספארי אמיתי באפריקה.
ספארי KIDS היה ערוץ טבע ישראלי המיועד לילדים ונוער בגילאי 7–17. הערוץ, אשר החל לשדר ב-18 ביוני 2012 והסתיים לשדר ב-2013, נמצא בבעלות משותפת של טלית תקשורת ו-HOT ועוסק בטבע ובעולם בעלי החיים.
בערוץ משודרות סדרות עבר שדובבו מחדש כמו "מופע החיות" ("המופע של מוח וסרח") ו"חיות מדהימות" ("הנרי והעולם המופלא").
חי וזארה (אד ואפה בחידוש)
קמי בעולם האמיתי (סדרת ספין אוף לקמי)
מופע החיות (המופע של מוח וסרח בחידוש דיבוב העונה השלישית)
חיות מדהימות (הנרי והעולם המופלא בחידוש)
ספריית הסרטים של אמא מירבל (מאמא בסוואנה בחידוש)
בג'ונגל של רוי בוי (משודרת בעבר בערוץ ג'וניור ובערוץ כוכבי הילדים ובהווה בערוץ הכוכבים)
הפלא שבחיות הפרא (פרא עולמי בחידוש)
ספארוקטיליים (שם מדעי: Sphaerodactylidae) היא משפחה של לטאות מאינפרא-סדרת הדמויי שממיות בעלת כ-230 מינים.
הספארוקטיליים דומים לבני משפחת השממיתיים והם מוסווים כמעט באותו אופן.
הם חיים בטבע באמריקה הצפונית, אמריקה הדרומית, האיים הקאריביים, דרום אירופה, צפון אפריקה, המזרח התיכון ומרכז אסיה.
ללטאות אלה לסתות עגולות כשל קרפדה ושיניים שטוחות.
עיניהן גדולות וחסרות עפעפיים ומאפשרות להן להיות פעילות בשעות החשיכה, אז הן יוצאות ממחילותיהן.
סוג ומין יחיד שממית ננסית ברזילאית (Chatogekko amazonicus)
Coleodactylus - בו קולאודקטילוס נאטאלנסיס
ספאא עבד א-רחמן אל-האשם (; בתעתיק מדויק: צפאא עבד אלרחמן אלהאשם; נולדה ב-5 בספטמבר 1964) היא פוליטיקאית כוויתית, חברת הפרלמנט בכווית.
ספאא אל-האשם נולדה ב-5 בספטמבר 1964 בכווית.
היא בעלת תואר ראשון בספרות אנגלית מאוניברסיטת כווית, תואר שני במנהל עסקים מאוניברסיטת פנסילבניה, ותעודה לתארים מתקדמים מבית הספר לעסקים של אוניברסיטת הרווארד.
בשנת 2011 קיבלה תואר דוקטור לשם כבוד מהאוניברסיטה האמריקאית לטכנולוגיה.
לפני התמודדותה לפרלמנט עבדה אל-האשם במשרד להשכלה גבוהה בכווית ובחברות פרטיות שונות.
בשנת 2012 התמודדה לראשונה, ונבחרה, בבחירות לפרלמנט.
ספארי וורלד (תרגום: עולם הספארי) הוא אתר תיירותי בבנגקוק, בירת תאילנד, המורכב משני פארקים: פארק ספארי ופארק ימי.
האתר, המופעל על ידי החברה הציבורית "עולם הספארי", נפתח ב-1988, עם שטח של 480 אקר בגן החיות הפתוח, ו-180 אקר בפארק הציפורים שבו.
ב-1989 החל שיפוץ במטרה לשפר את יעילות השימוש בקרקע, כך שכיום השטח הכולל עבור גן החיות הפתוח ופארק המים הוא רק 200 אקר.
גן החיות הפך לאתר תיירות פופולרי.
ב-1 בפברואר 1994 גדל ההון הרשום של החברה המפעילה את האתר ל-1,500 מיליון באט, והיא שינתה את שמה לשם "החברה הציבורית עולם הספארי בע"מ".
שנה לאחר מכן התקבלה החברה לבורסה לניירות ערך של תאילנד, והפכה לחברה הראשונה המפעילה פארק שעשועים הרשומה בבורסה זו.
ספארי פארק הוא חלק באתר הכולל מסלול של כ-8 ק"מ, שנסיעה בו אורכת כ-45 דקות.
בספארי מאות חיות מכל רחבי העולם, בהן טיגריסים ואריות.
האתר מציע מופעים יומיים של האכלת החיות.
הפארק הימי הוא חלק אחר באתר, ובו מגוון בעלי חיים ביבשה, בים ובאוויר.
בפארק מוצעות אטרקציות כגון מסע בנהר בג'ונגל, מופעים יומיים, פעלולי מים, סקי מים, וצפייה בדולפינים, ציפורים, אורנגאוטנים, אריות ים, טיגריסים לבנים, גן תנינים ועוד.
הפעילות באתר שנויה במחלוקת בשל סוגיות הקשורות בשמירה וטיפול בבעלי חיים בגן החיות.
הפעלת האתר הייתה נתונה לאורך השנים לביקורת של ארגונים בינלאומיים למען זכויות בעלי החיים.
בין השאר נטען כי הטיפול באורנגאוטנים ובפילים לוקה בחסר, וכי באתר חיים אריות ונמרים בתוך כלובים צפופים, כדי להקל על התיירים להצטלם עימם.
בין השאר עסקו בכך ג'ים ואליסון קרונין, מייסדי ארגון "עולם הקוף", וארגון אנשים למען יחס מוסרי לבעלי חיים.
ב-2013 הוקדש לפעילות בפארק זה פרק של הסדרה הבריטית "Wildlife SOS" העוסקת בהצלת בעלי חיים.
ב-World Wide Web, ספאמדקסינג (ידוע גם כספאם במנועי חיפוש, באנגלית: Spamdexing) מתייחס לשימוש בטכניקות מפוקפקות או לא חוקיות, המיועדות לשפר דירוג אתרים בתוצאות מנועי חיפוש.
המונח, הלחם של המילים ספאם ואינדקס, נטבע לראשונה בשנת 1996 על ידי אריק קונווי, ובמהרה הוכר כאחד מהאתגרים המרכזיים בתעשיית מנועי החיפוש.
ספאמדקסינג מתייחס לכל פעולה אנושית מכוונת שאמורה לעורר תוצאות שאינן רצויות או רלוונטיות לדפי אינטרנט בהתחשב בערך האמיתי של הדפים.
ספאמדקסינג מיועד לגרום לדפי אינטרנט מסוימים להיות מדורגים גבוה יותר מכפי שהם אמורים להיות מדורגים, עקב תוכן רדוד, לא מלא או לא ראוי.
הדבר מביא לירידה באיכות תוצאות החיפוש, כיוון שאתרים לגיטימיים מדורגים בתוצאות נמוכות יותר מאלה שהיו מופיעים בהן לולא הספאם.
הספאמדקסינג מחליש את אמון המשתמשים באותם מנועים.
אתרי ספאם משמשים כאמצעי להפצה של תוכנות זדוניות, תכנים פורנוגרפיים ופישינג.
לעיתים, ספאמדקסינג מיועד לזרוע הרס בזדון, כמו במקרה של האקר הפורץ לרשתות מאובטחות על מנת לשנות, להרוס או לגנוב נתונים, ולגרום למשתמש ברשתות ובמנועי החיפוש להרגיש בלתי בטוח.
תופעת הספאמדקסינג מאלצת את חברות מנועי החיפוש להוציא כסף רב ומשאבים על פתרונות למיגורה.
כל חברות מנועי החיפוש הגדולות, מחשיבות כריית מידע נגדית כבעלת חשיבות עליונה עקב האפקט השלילי הנגרם באמצעות ספאם.
זהו גם אתגר חדש בתחום המחקר.
כדי להתגבר על הפעילות הגוברת של ספאמדקסינג, נערכים מחקרים רבים בעולם על מנת לקטלג ולסווג את סוגי הספאמדקסינג השונים, לגלות את דרך פעולתם ומתוך כך ללמוד כיצד להתמודד עם התופעה.
הספאמדקסינג מתבצע גם בעזרת עשרות אלפי דפי רשת שמטרתם למשוך גולשים לפרסומות, שמציפים את האינטרנט ומתרבים ללא הפסק.
חוקרים של מיקרוסופט טוענים כי איתרו את החברות העומדות מאחורי סוג זה של ספאם ואת הטכניקות שלהן.
במחקר שפורסם על ידי החוקרים נאמר כי דפי הרשת הללו נוצרים על ידי קבוצה קטנה ומפוקפקת הפועלת באישור כמה מפרסמים גדולים, חברות אירוח אתרים ואיגודי מפרסמים.
ממצא זה מעיד על כך שישנה אפשרות למיגור התופעה.
חשיבותם של מנועי החיפוש ושגשוג תעשיית הספאמדקסינג
כיום, ממלאים מנועי החיפוש תפקיד מרכזי בעולמם של הגולשים ברשת האינטרנט.
בעוד שבעבר היו הגולשים שומרים סימניות במחשב של כתובות האתרים בהם הם נהגו להשתמש, כיום מסתמכים רוב הגולשים על הקלקת שם האתר או התוכן המבוקש במנועי חיפוש כמו גוגל, יאהו, בינג ואחרים.
כתוצאה מכך, אתרי אינטרנט מסחריים תלויים כיום יותר מאי פעם במיקום בו הם יוצבו בתוצאות החיפוש.
מיקום גבוה במנוע החיפוש הוא אחד התורמים העיקריים והחשובים להצלחתו של אתר אינטרנט מסחרי.
מסיבות אלה, קמה תעשייה חדשה של קידום אתרים במנועי חיפוש.
מטרתה של תעשייה זו היא לגרום לאתרים מסחריים להשיג תוצאות גבוהות במנועי החיפוש, על ידי אופטימיזציה והתאמה של האתר לדרישות מנוע החיפוש שנבחר.
חלק משיטות האופטימיזציה הללו כוללות מניפולציה מכוונת של האינדקסים במנועי חיפוש, כלומר טעינת דפים של האתר באמצעות מגוון רחב של שאילתות פופולריות, בין אם הן רלוונטיות לאתר, אם לאו.
תופעה זו קלה לאיתור מבחינת מנועי החיפוש אולם במהרה השתכללו השיטות.
כיום רוב שיטות האופטימיזציה מתוכנתות באופן בלעדי על מנת להטעות את מנועי החיפוש, כשמטרתם לכוון את התנועה לעבר האתר, ולכן מנועי החיפוש מתייחסים אליהם כספאמדקסינג.
תעשיית הספאמדקסינג מגלגלת מאות מיליוני דולרים בשנה ומרוויחים ממנה מפרסמים וחברות המשתמשות בשירותי קידום האתרים, לעיתים מבלי לדעת כי הם משתמשים בתוכנות ובשיטות שאינן חוקיות.
מחקר מ-2015 העלה כי ישראל שולטת בשוק התוכנות שמשתילות פרסומות במחשב באמצעות מנוע החיפוש של גוגל.
כמו בכל תעשייה, גם תעשיית האינטרנט ובתוכם מנועי החיפוש, חשופים להונאות מצד גורמים שונים שמטרתם היא ליצור רווחים קלים.
מכיוון שלחברות מנועי החיפוש יש רצון לשמור על המשתמשים בשירותיהם ולשמר את חוויית החיפוש כחיובית ונעימה ובנוסף, לא להפסיד משתמשים וכתוצאה מכך כסף רב, הן משקיעות רבות על מנת למגר תופעות אלה.
דפים או אתרים הנחשדים כלא חוקיים, נפסלים על ידי מנועי החיפוש ומורדים מהרשת.
אתר שכזה לא ייכנס לאינדקס ויוטל עליו חרם, אך ניתן לעקוף הורדה זו על ידי רישום בדומיין או ספק אחר.
ספאם תוכן מבוסס על התכנים בדפים, ועל מילים ספציפיות והוא העיקרי והמתפשט ביותר מבין הספאם ברשת.
הוא מתפשט כל כך עקב העובדה כי מנועי חיפוש משתמשים באינפורמציה מאוחזרת ובמודלים המבוססים על התכנים בדפים.
ספאמרים מנתחים את החולשות שבמודלים אלה ומנצלים אותם לשימושם.
ספאם בכותרת (Title spamming) – מכיוון שהכותרת מאוד חשובה בדפים ובאתרים, ספאמרים משקיעים מאמץ רב להשתמש בכותרות על מנת לקדם את הדפים שלהם.
ספאם בגוף הדף (Body Spamming) – זו השיטה השכיחה ביותר של ספאם תוכן מכיוון שהיא זולה ומאפשרת ליישם אסטרטגיות מגוונות.
אם מדובר בשאילתא, דוחסים בגוף הדף כמה שיותר מונחים שיכולים להופיע באותה שאילתא.
אם המטרה היא לכסות כמה שיותר שאילתות, האסטרטגיה תהיה להשתמש בכמה שיותר מילים רנדומליות בגוף הדף.
ספאם בתגי מטא (Meta-Tags Spamming) – מכיוון שלתגי מטא יש תפקיד ספציפי בתיאור המסמך, מנועי החיפוש מנתחים אותם בזהירות.
הפאמרים פורצים לקטלוגים בהם נמצאים תגי המטא וכך מתאפשר להם לקטלג את הדפים שלהם באופן שיביא תוצאות גבוהות במנועי החיפוש.
ספאם בקישור (Anchor Text Spamming) – יצירת קישורים לדפים שאינם לתוצאה הרצויה.
ספאם בכתובת (URL Spamming) – יצירת כתובות URL לדפים שבהם מילים שאמורות להיות מוזכרות בתוך סט של שאילתות שמיועדות ליעד ספציפי.
מניפולציה זו מבוססת על חוות קישורים וקבוצות המקושרות בדפי ספאם, כשהמטרה היא לדחוף דירוג של מספר קטן של דפים המהווים מטרה בתוך החווה.
סוג זה מופיע בשתי צורות:
ספאם המבוסס על קישורים יוצאים (Outgoing link spam)
זו השיטה הפשוטה והזולה, מפני שיש לספאמרים גישה ישירה לדפים ובאפשרותם לשנות בתוכו דברים.
כמו כן, הם יכולים להעתיק את קטלוג הרשת כולו וליצור במהרה סט נרחב של קישורים מורשים, המאפשרים צבירה של תוצאות רלוונטיות.
סוג זה של ספאם מכוון ברובו לאלגוריתם של (HITS (Hyperlink-Induced Topic Search כשהמטרה היא להשיג תוצאות גבוהות מה hub.
ספאם המבוסס על קישורים נכנסים (Incoming link spam)
במקרה זה, ספאמרים מנסים להעלות את תוצאת דירוג האתר או בפשטות דוחפים כמות גבוהה של קישורים נכנסים.
ישנם שני אופנים בהם ניתן לעשות זאת:
באמצעות "דף עצמי" (Own Page): במקרה זה לספאמרים יש שליטה ישירה על כל הדפים ויכולת להיות גמישים מאוד באסטרטגיה שלהם.
הוא יכול ליצור חוות קישורים ובזהירות לכוון את הטופולוגיה שלהם על מנת להבטיח את הערכים הרצויים והמיטביים.
באמצעות "דפים נגישים" (Accessible Pages): אלה הם דפים אותם ספאמרים יכולים לשנות אך הם אינם שייכים להם.
זה יכולים להיות בלוג עם אפשרות לתגובות הציבור, קבוצת דיון ציבורית, אתרים אותם הציבור יכול לעדכן ועוד.
הספאמרים מנצלים את ההזדמנות להכניס שינויים בדפים החיצוניים על ידי יצירת קישורים לדפים שלהם.
הסוואה היא הדרך לספק מספר וריאציות של סריקת דפים המבוססים על המידע שבבקשה.
כשמשתמשים בזה למטרה טובה זה אפילו עוזר לחברות מנועי החיפוש.
אולם בשימוש ספאמרים, ההסוואה מקבלת צורה של אלימות רשתית.
במקרה שכזה, בעלי אתרים יריבים משתמשים בהעתקים שונים של הדף בסריקה ובמשתמש בעל המטרה, על מנת להטעות את מחפש.
מכיוון שמנועי חיפוש משתמשים בנתוני רצף הקלקות כפידבק לכיוון פונקציות דירוג, ספאמרים נחושים לחולל הקלקות במרמה מתוך כוונה להטות את הפונקציות הללו לכיוון האתרים שלהם.
כדי להשיג את המטרה הזו, הספאמרים מגישים שאילתות למנועי החיפוש ואז מקליקים על קישורים המצביעים על הדפים אליהם הם מכוונים.
SEO הוא התהליך המשפר את הנראות של האתר או של דף האינטרנט בתוצאות מנועי החיפוש (SERP).
הוא מנתח את שיטת העבודה של דירוג האלגוריתמים במנועי חיפוש תוך התמקדות בפרופיל של המשתמש- מה הוא מחפש, אילו סוגי משתמשים מחפשים אילו סוגי אינפורמציה, וכן סיווג קהל יעד למנועי חיפוש ספציפיים.
זוהי משימת מניפולציה של תוכן וקישורים של האתרים ולמעשה התהליך שבו מאושרת הנראות של אתר או דף אינטרנט בתוצאות מנועי חיפוש.
הטכניקה שלה יכולה להיות מסווגת לתוך שתי קטגוריות עיקריות: white hat SEO, black hat SEO .
בהקשר של spamdexing, black hat SEO נותן דירוג גבוה יותר ונראות גבוהה יותר לאתר בתוצאות מנועי החיפוש מאשר האתר ראוי לו.
ספאק טקראו (במלאית: Sepak takraw) הוא ספורט המשלב כדורעף, כדורגל ואמנויות לחימה שמקורו בדרום-מזרח אסיה.
ספאק טקראו שונה מפוצ'יוולי כיוון שבו משחקים בכדור קש ומותר לשחקנים להשתמש רק ברגליים, בברכיים, בחזה ובראש שלהם.
מטרת המשחק היא שמירת הכדור באוויר והעברתו לצד הקבוצה היריבה.
זהו ספורט פופולרי במלזיה, תאילנד ואינדונזיה.
הוא יהפוך לספורט אולימפי החל משנת 2022.
במלזיה, המשחק נקרא ספאק ראגא או טקראו.
בפיליפינים, מלבד טקראו הוא ידוע גם בשם סיפה, כלומר "בעיטה".
במיאנמר, או בבורמה, המשחק מכונה "chinlone", בלאוס, "kator" או "cầu may".
בווייטנאם ובאינדונזיה, המשחק מכונה ראגא או ספאק טקראו.
משחקים דומים כוללים פוצ'יוולי, בוסה בול, טניס כדורגל, ג'יאנג' , ג'וקגו וסיפה .
"ספאק" היא מילה מלזית שמשמעותה לבעוט ו"טקראו" היא המילה התאילנדית עבור כדור ארוג, ולכן פירושו של ספאק טקראו הוא לבעוט בכדור.
בחירת שם זה עבור הספורט הייתה למעשה פשרה בין מלזיה ותאילנד, שתי מדינות חזקות ומרכזיות בתחום ספורט זה.
הראיות ההיסטוריות המוקדמות ביותר מראות שהמשחק הופיע לראשונה במאה ה-15 בסולטנות של מאלאקה, שכן הוא נזכר בטקסט ההיסטורי המלאי, "Sejarah Melayu" בשם ספאק ראגא.
הטקסט תיאר בפרוטרוט אירוע בו ראג'ה מוחמד, בנו של סולטאן מנסור שאה, נפגע בטעות במהלך משחק ספאק ראגא מכדור הקש הקלוע שבעט טון בשאר, בנו של טון פראק.
הכדור פגע והפיל ארצה את כיסוי הראש של ראג'ה מוחמד.
בכעסו, דקר מיד ראג'ה מוחמד והרג את טון בשאר.
כתגובה, כמה מבני משפחתו של טון בשאר רצו להרוג את ראג'ה מוחמד.
אבל, טון פראק הצליח למנוע מהם מלבצע מעשה בגידה שכזה, באומרו כי ראג'ה מוחמד ייענש בכך שלא יהיה יורשו של הסולטאן.
בעקבות תקרית זו, הורה הסולטאן מנסור שאה לבנו לצאת ממלאקה והפך אותו לשליט פאהאנג.
כבר במאה ה-16 באינדונזיה, ספאק טקראו התפשט מאזור לאזור.
החל מקרבת מלאקה, על פני המצר לאיי ריאיו ולאזור ריאיו בסומטרה.
בתקופה זו, כמה אזורים מסומטרה היו עדיין חלק מן הסולטנות של מלאקה.
משם והלאה תפשטו בני המלאי על פני הארכיפלג והציגו את המשחק בפני אנשים בוגינזים בסולאווסי.
מאז הפך המשחק להיות המשחק הבוגינזי המסורתי אשר נקרא "ראגה" (השחקנים נקראים "Pa'Raga").
כך שמקורו של משחק ה"ראגה" הוא בסולטנות של מלאקה, והוא הפך פופולרי בסולאווסי הדרומית מאז המאה ה-19.
בבנגקוק, ציורי קיר ב-Watt Phra Kaeo, שנבנה בשנת 1785, מתארים את האל ההינדי האנומן משחק טאקראו במעגל עם קבוצת קופים.
מקורות היסטוריים אחרים מזכירים את המשחק אף מוקדם יותר, בתקופת שלטונו של המלך נארסואן (1590–1605) ב-Ayutthaya.
במשך מאות שנים המשיכו לשחק ספאק טקראו במעגל.
גרסתו המודרנית של המשחק החלה להתפתח בתאילנד בסביבות 1740.
ב-1829, איגוד הספורט של סיאם ניסח לראשונה את הכללים הרשמיים לתחרות טקראו.
ארבע שנים מאוחר יותר, הכניס האיגוד לשימוש רשת הדומה לזו המשמשת במשחק כדורעף וערך לראשונה תחרות ציבורית.
בתוך שנים ספורות, הפך ספאק טקראו לחלק מתוכנית הלימודים בבתי הספר בסיאם.
המשחק הפך למנהג מקומי כה אהוב, עד כי מופע של משחק ספאק טקראו, עם רשת, נערך כדי לחגוג את החוקה הראשונה של הממלכה בשנת 1933, שנה אחת בלבד לאחר שהמונרכיה המוחלטת בתאילנד בוטלה.
בפיליפינים, הספורט נקרא "סיפה", ויחד עם אמנויות הלחימה המסורתיות שרד שלוש מאות שנים של הכיבוש הספרדי.
זהו ספורט פופולרי עד כדי כך שהפך לספורט הלאומי של הפיליפינים עד שהוחלף בספורט ארניס בשנת 2009. עד היום, ספאק טקראו הוא חלק מתוכנית הלימודים של בתי ספר יסודיים ותיכוניים בפיליפינים.
יש המאמינים כי גרסאות רבות של המשחק התפתחו מ-cuju, תרגיל צבאי סיני עתיק, בו החיילים מנסים לשמור באוויר כדור נוצה על ידי בעיטה בו הלוך וחזור בין שני אנשים.
ככל שהספורט התפתח, הכדורים שהיה עשויים מעור חיה ומנוצות של תרנגולת הוחלפו לבסוף בכדורים העשויים מרצועות ארוגות של Rattan.
הגרסאות הראשונות של ספאק טקראו לא היו תחרותיות, אלא הדגמה מתואמת של מיומנות שנועדה לאמן ולחזק את הגוף, לשפר את הגמישות ולשחרר את הגפיים לאחר זמן ארוך של ישיבה, עמידה או עבודה.
עד לשנות ה-40', הגרסה של ספאק טקראו בה משחקים עם רשת התפשטה ברחבי דרום-מזרח אסיה.
נקבעו הכללים הרשמיים ונקבע כי שמו הרשמי של הספורט הוא "ספאק טקראו".
המשחק הבינלאומי מנוהל כעת על ידי ISTAF, הפדרציה הבינלאומית של ספאק טקראו.
תחרויות גדולות של הספורט כגון ISTAF SuperSeries, גביע העולם ISTAF ואליפות העולם "גביע המלך" מתקיימות מדי שנה.
כיום, ספאק טקראו הוא ענף ספורט מוכר הנכלל באופן קבוע באליפויות באסיה ודרום-מזרח אסיה.
ספאק טקראו הגיע לראשונה לקנדה כאשר היגרו אליה פליטים מלאוס בשנות ה-70'.
אבל המשחק זכה לחשיפה מחוץ לקהילות לאוטיות וצבר תנופה כאשר מורה בשם ריצ'רד אנגל, שהתוודע לראשונה לספאק טקראו בעת שחי באסיה, כלל אותו בתוכנית הלימודים העוסקת בספורט, חינוך ותרבות אסיה בבתי הספר הבינלאומיים בקנדה.
ספאק טקראו התקבל כה טוב בבתי הספר עד ש-ASEC, הארגון לספורט חינוך ותרבות אסייתיים, קבע כחלק ממטרותיו, לקדם את ספאק טקראו ברחבי הארץ כולה.
בחודש מאי 1998, לאחר שבתי ספר רבים החלו לשחק ספאק טקראו, ASEC הבינלאומי, בשיתוף פעולה עם שחקנים מקצועניים, ארגן את הטורניר הקנדי הבין המחוזי הראשון, בו נכללו קבוצות של בנים ובנות.
בסוף 1998 נשלח אנגל לבנגקוק, תאילנד, כדי לצלם באליפות העולם (גביע המלך) ה-14 של ספאק טאקראו.
חומר הצילום שהביא משם שימש להכנת מדריך הווידאו/DVD הפופולרי שנקרא "Sepak takraw - just for kicks".
ב-11 בדצמבר 1998, התאחדות ספאק טקראו של קנדה (STAC) התאגדה כדי לארגן ולנהל את הספורט ברמה הלאומית.
המשרד שלה הוקם ב-Regina, SK, בה יש שחקנים מנוסים ותמיכה ארגונית, ושם התאפשר להתאחדות לחלוק משאבים ושטחי משרדים עם ארגון ASEC הבינלאומי.
האליפות השנתית הפתוחה של ספאק טקראו בקנדה (טורניר לאומי ובינלאומי) התקיימה לראשונה במאי 1999 ברגינה.
ומשכה אליה, במשך השנים, קבוצות מרחבי קנדה, ארצות הברית, יפן, מלזיה וסין.
באותה שנה, קנדה השתתפה לראשונה גם בקונגרס של הפדרציה הבינלאומית לספאק טקראו (ISTAF) השולטת בספורט זה ברמה הגלובלית והתקבלה כחברה בה.
בשנת 2000, ריק אנגל, פרי סנקו ובריידון בלקלוז שיחקו עם נבחרת קנדה באליפות גביע המלך בתאילנד וזכו במדליית כסף לרמה הבסיסית.
ציון דרך חשוב נוסף הושג ב-3 בדצמבר 2000, כאשר STAC והספורט ספאק טקראו הפכו באופן רשמי לחברים בוועד האולימפי הקנדי.
מאז ועד היום קנדה תרמה למאמץ לפיתוח של ספאק טקראו ברחבי העולם.
בעזרת אנגל, שחיבר שלושה ספרי הדרכה לספאק טקראו וסייע בהפקת חמישה תקליטורי DVD של ספאק טקראו, ש-STAC דאגה לפרסומם.
הבולט מבין הספרים הוא Sepak takraw 101 המדריך השלם לאימון והדרכה לספאק טקראו, שהמהדורה השלישית שלו גם תורגמה ופורסמה בשפה האינדונזית ויצאה לאור באינדונזיה כחלק מפרויקט חינוך ממשלתי.
אנגל הפך מבוקש מאוד כנואם על הספורט ומנהל סדנאות ספאק טקראו בבתי ספר ובכנסים למורים לחינוך גופני בכל רחבי קנדה, ארצות הברית ואירופה.
נבחרת יפנית שיחקה במשחקים האסייתיים ב-1990 בבייג'ינג.
על אף שמאז 2010 אין קבוצות מקצועיות ביפן, הוקמו קבוצות באוניברסיטאות כגון אוניברסיטת אסיה, אוניברסיטת צ'יבה, אוניברסיטת Waseda ואוניברסיטת Keio.
התיאורים המוקדמים ביותר של טקראו מאורגן בארצות הברית עוסקים בקבוצה של סטודנטים מאוניברסיטת נורת'רופ ב-1986 באינגלווד, קליפורניה, שלמדו על הספורט ואף שיחקו בו.